Lampahipun baita ngantos sawatawis dangu, lan samargi-margi tansah botên angrêsêpakên, nanging ing wusana baita lajêng dumugi ing rêdi Tabor. Dening têtiyangipun Wasili baita lajêng kacancang ing sela ing gisik ingkang inggil punika. Wasili lajêng mandhap saking kapal dipun irit dening para andhahanipun nêdha nginggahi dhatêng pucaking rêdi Tabor wau. Ing satêngah-têngahing margi Wasili sumêrêp wontên cumplunging tiyang gumlethak ing siti, Wasili ngawasakên cumplung wau sarwi wicantên makatên: